Silene (dabas parks)

{
  "type": "ExternalData",
  "service": "geoshape",
  "ids": "Q29167129"
}

Dabas parks "Silene" ir īpaši aizsargājama dabas teritorija Sēlijas dienvidu daļā, šajā dabas teritorijā atrodas 8 aizsargājami objekti kultūrvēsturiskie pieminekļi. Dabas parks "Silene" atrodas Augšdaugavas novada Demenes un Skrudalienas pagastā pie Baltkrievijas robežas, Silenes mežu masīva dienvidrietumu daļā. Aizsargājamā teritorija ir izveidota 1977. gadā. Tās platība 37,9 km2. Dabas parkā atrodas 24 ezeri. Silenes dabas parkā ir daļa Riču ezera 5,9 km2 platībā, daļa Sitas ezera 0,4 km2 platībā un Sila ezers (2,6 km2). Dabas parkā ir arī vairāki mazi purvi, starp kuriem īpašu ievērību ieguvis un izceļas Glušonkas purvs — dabas liegums 142,3 ha platībā. Silenes dabas parks izceļas ar to, ka tajā atrodas daudz dažādi mežu tipi. Dominē tādi meži kā priežu audzes, kā arī priežu-egļu un egļu-lapu koku meži. Purvos, ezeros un mežos ir atrodami tādi reti dzīvnieki kā purva bruņurupucis, sarkanvēdera ugunskrupis, lielais tritons un meža susuris. Mežos ligzdo Latvijā aizsargājamas putnu sugas kā, piemēram, melnais stārķis, melnā klija un mazais ērglis. Dabas parka dienvidu daļā, Baltkrievijas pierobežā ir Daugavpils universitātes lauku prakšu bāze — Ilgas.Dabas parks "Silene" vistdaugavpils.lv. 2026-02-04.

 Atsauces 

 Ārējās saites 

Kategorija:Latvijas dabas parki
Kategorija:Natura 2000
Kategorija:Demenes pagasts
Kategorija:Skrudalienas pagasts